
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00168/2014-04
13.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 13.06.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044,  испуњава прописане стандарде за акредитацију студијског програма МАС - МЕНАЏМЕНТ у оквиру поља друштвено-хуманистичких наука и то за 220 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 27.01.2014. године поднела захтев за акредитацију студијског програма МАС - МЕНАЏМЕНТ у оквиру поља друштвено-хуманистичких наука под бројем 612-00-00168/2014-04. 

Студијски програм мастер академских студија Менаџмент траје једну годину, 2 семестра, 60 ЕСПБ. У складу са правилником Националног савета за високо образовање Србије након завршетка студија стиче се звање мастер менаџер.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ФАКУЛТЕТ ОРГАНИЗАЦИОНИХ НАУКА и предлог одлуке, достављени су Комисији за акредитацију и проверу квалитета.
1. Структура студијског програма

Студијски програм садржи све елементе који се захтевају законом и стандардима. Студијски програм има 60 ЕСПБ, траје 2 семестара - 1 годину. Садржи обавезне и изборне предмете, стручну праксу, приступни рад и завршни (мастер) рад. Сви носе одређени број ЕСПБ у зависности од оптерећења студената. Студијски програм има заједнички обавезан предмет, обавезне предмете модула и изборне предмете модула. Студијски програм има 9 изборних група - модула. (Европски менаџмент и глобализација, Еколошки менаџмент и одрживи развој, Маркетинг менаџмент и односи с јавношћу, Менаџмент квалитета и животне средине, Менаџмент људских ресурса, Менаџмент пословних процеса, Предузетничко управљање малим и средњим предузећима (МСП), Управљање пројектима и Финансијски менаџмент). Установа је приложила Прилог 1.1 који садржи Информатор о раду факултета, Брошуру о факултету на српској и енглеском језику, Кодекс понашања и Брошуру о информацијама неопходних за упис.

2. Сврха студијског програма

Студијски програм мастер студија под називом Менаџмент обезбеђује стицање компетенција за препознатљиву и јасну професију. По завршетку ових студија студенти имају дубља и ужа сазнања из области менаџмента. Успешним завршетком студија стичу звање мастера менаџера оспособљеног за управљање различитим, специфичним типовима предузећа и/или одређеним функцијама предузећа. Програм је усаглашен са циљевима и задацима установе. Повезан је са другим студијском програмима који се изводе на факултету.

3. Циљеви студијског програма.
Циљеви су јасно формулисани. Установа је навела циљеве студијског програма и доказала да су и у складу са задацима установе, као и да су укључени у стицање компетенција и вештина студената.

4. Компетенције дипломираних студената
У додатку стоји да се завршетком овог програма стиче звање Мастер инжењер организационих наука, што се не поклапа са податком из уводне табеле и из Стандарда 1 (мастер менаџер). Такође, не поклапа се ни научна и стручна област (у додатку дипломе стоји: Организационе науке). 

5. Курикулум
Структура курикулума обухвата распоред активности по семестрима, даје информације о фонду часова и структури предмета. Структура курикулума обухвата називе предмета. У самом курикулуму су имена наставника уз назив предмета, начин извођења наставе и испита дати у прилогу Спецификација предмета. Овај прилог садржи поједине грешке у детаљима које треба исправити (нпр. у предмету Анализа финансијских извештаја стоји да предиспитне обавезе носе 30 поена, усмени испит додатних 100 поена, што је укупно 100 поена). Пријављени проценат изборности је веома висок (63.33%) али је фактички, имајући у виду могућност избора модула овај проценат вероватно чак и превисок (90%, тј. 54 ЕСПБ) па се може поставити и питање препознатљивости овог студијског програма. Предуслови за похађање предмета нису постављани. У самом стандарду није дат тип предмета већ је изложена структура предмета (процентуално учешће академско опште образовне компоненте, теоријско методолошке компоненте и сл.) за шта нема других аргумената осим исказа саме институције.

6. Квалитет, савременост и међународна усаглашеност студијског програма
Програм је веома свеобухватан и садржи у себи низ субспецијализација. Делови програма су усклађени са појединим наведеним страним програмима, мада је тешко наћи неки упоредив у том смислу да обухвата све гране које обухвата посматрани програм Менаџмент на ФОН-у. Програм је потпуно усаглашен са другим програмима на факултету. Програм се може поредити са више од три релевантна програма на важним институцијама у различитим земљама света. Наведене сајтове је могуће прегледати на назначеним интернет адресама.
7. Упис студената
Установа уписује 220 студената на овај студијски програм. Према приложеним подацима о броју уписаних студената у претходним годинама може се закључити да установа располаже потребним ресурсима за упис наведеног броја студената. Из приложеног распореда предавања не може се утврдити да ли установа држи предавања и вежбе према дефинисаним групама (50 за предавање и 25 за вежбе). Због тога постоји сумња у капацитет установе. Поред тога установа није приложила ексел табелу Уједињени, тако да се не може утврдити колико укупно студената студира на свим студијским програмима. При упису се квантификују 2 фактора – постигнута просечна оцена у претходном образовању и пријемни испит. Установа је детаљно дефинисала услове уписа својим правним актима.

8. Оцењивање и напредовање студената
Студенти стичу одређени број ЕСПБ полагањем испита. Установа није доставила адекватне прилоге и табеле везане за овај стандард - Табела 8.1 Збирна листа поена по предметима које студент стиче кроз рад у настави и полагањем предиспитних обавеза као и на испиту. Због тога се даје ниска оцена. Иначе студенти постижу добру пролазност и релативно висок просек оцена. Веома мали број студената обнавља годину.

9. Наставно особље
ФОН има 43 наставника са пуним радним временом и 4 наставника са непуним радним временом. Овај број наставника је више него довољан да покрије извођење наставе на овом студијском програму. Није непосредно могуће установити да ли је овај број наставника довољан за извођење наставе на другим студијским програмима ове установе, пошто није достављен уједињени електронски образац Установе. 

Налаже се установи да, пре издавања одлуке о акредитацији програма, достави Комисији уједињени електронски образац, из којег се може утврдити да укупно оптерећење наставника, на свим програмима, не превазилази стандардом предвиђени ниво.

Посредно, из Извештаја о броју наставника, може се видети да 95,74% наставника има веће оптерећење од 6 часова недељно али да нико од њих нема оптерећење веће од 12 часова недељно. Из овога се посредно може закључити да је је број наставника довољан. 

На студијском програму је ангажовано 47 наставника и 39 сарадника, па се и из овог податка може наслутити да више од 50% наставе изводе наставници са докторатом. Према наводима из Извештаја о броју сарадника, укупан број ангажованих сарадника на овом студијском програму је 39, што је више него довољно за одржавање наставе на овом студијском програму. Факултет наводи постојање 35 различитих центара и лабораторија. Уз остале просторне капацитете, требало би да постоји довољан просторни потенцијал за формирање одговарајућих група за наставу.

10. Организациона и материјална средства
Установа користи сопствени простор од 8251,27 м2 и простор у закупу (без надокнаде) од 2.042 м2 на Академији у касарни Генерал Јован Мишковић. Установи је за извођење овог студијског програма потребно – 220 студената x 1 година студија x 2 м2, укупно 440 м2. Међутим, нису достављени подаци о укупном броју студената на факултету (уједињени електронски образац). Према приложеним подацима у Табели 10.1 установа располаже са одговарајућом структуром простора. Према приложеној табели 10.2 установа располаже са потребном опремом. Установа је навела 154 књига које су уско везане за овај студијски програм.

11. Контрола квалитета
Установа је доставила веома детаљну документацију о процесу самовредновања из које се може уочити приврженост развоју система квалитета. Установа има 11 чланове Комисије за контролу квалитета, али је у Табели 11.1 нема имена актуелних студената који су чланови Комисије. Због тога се даје нижа оцена.

12. Студије на даљину
Нису планиране студије на даљину.

1. Број наставника на студијском програму= 47
Број наставника са пуним радним временом= 43
Број наставника са непуним радним временом= 4
2. Број сарадника на студијском програму= 39

Број сарадника са пуним радним временом= 39
Број сарадника са непуним радним временом= 0
3. Трајање програма= 1 година, 2 семестра
4. Број ЕСПБ бодова= 60
5. Број студената који се уписује на прву годину= 220
6. Укупан број студената на свим годинама= 375
7. Број часова активне наставе за студенте: I= 20, II= 20
8. Број часова предавања за студенте: I= 10, II= 0
9. Проценат изборности на програму= 63%
10. Укупно часова активне наставе недељно коју држе наставници= 47,43
11. Укупно часова активне наставе недељно коју држе сарадници= 42,35
12. Просечно оптерећење наставника на програму= 1,01
13. Просечно оптерећење сарадника на програму= 1,09
14. Број наставника са укупним оптерећењем већим од 12= 0

15. Проценат наставе коју држе наставници са пуним радним временом= 95,93%
16. Бруто простор= 8.251,27 м2
17. Број књига релевантних за студијски програм= 154
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ФАКУЛТЕТ ОРГАНИЗАЦИОНИХ НАУКА  за студијски програм МАС - МЕНАЏМЕНТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС - МЕНАЏМЕНТ у оквиру поља друштвено-хуманистичких наука и то за 220 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

Београд, 13.06.2014. године

